Rossiyaning «Aeroflot» aviakompaniyasi «Manchester Yunayted»ning homiysi bo‘lib qoladi. Bu haqda kompaniya direktori Vitaliy Savelev TASS‘ga ma’lum qildi. «Biz yaqindagina «Manchester Yunayted» bilan yangi shartnoma imzoladik. U besh yilga mo‘ljallangan. Kelishuv amaldagi bitim (2018 yildan) tugagach kuchga kiradi», – degan Savelev. Yangi shartnomaning moliyaviy shartlari e’lon qilinmayapti. Eski kelishuvga ko‘ra, «MYu» «Aeroflot»dan yiliga taxminan 40 million dollar miqdorida foyda ko‘rardi.